Dúirt Maedhbh Ní Dhónaill, Stiúrthóir Náisiúnta Ógras “Cuireann Ógras clár leathan ar fáil do dhaoine óga ar fud na tíre: ina measc gníomhaíochtaí comhoibrithe agus foirne, ceardlanna, imeachtaí ceoil agus ealaíne, tionscadail phobail agus sóisialta, spóirt, turais agus go leor eile. Sa bhreis ar sin, faigheann na baill níos sine deiseanna páirt a ghlacadh i malartuithe idirnáisiúnta, cúrsaí oiliúna agus neart eile. Tá an-bhéim á chur againn ar cheartas aeráide faoi láthair. Tacaíonn na himeachtaí le forbairt scileanna agus féinmuinín na mball.”